### Beslutning

Fremsendes Magistratsafdelingen for Teknik og Miljø med bemærkning, at byrådet i sit møde den 7. oktober 2020 har vedtaget foranstående forslag.

**Beslutningsforslag fra SF, RV og EL**

Det foreslås

1. At skovbørnehaven Sabine Kjeldsen får dispensation til at benytte busgadeforløbet i forbindelse med buskørsel for institutionens børn og ansatte mellem Børnehavens adresse ved [adresse] og børnehavens base i Hørhaven.

Begrundelse

Sabine Kjeldsen har igennem adskillige år benyttet busgadeforløbet i forbindelse med Børnehavens daglige busture frem og tilbage mellem [adresse] og Hørhaven. For et halvt års tid siden fik Sabine Kjeldsen besked om, at de ikke længere må benytte Busgadeforløbet.

Sabine Kjeldsen har uden held kontaktet Rådmanden for Teknik og Miljø for at få dispensation til at anvende busgadeforløbet.

Generne for Skovtroldens børn og voksne er store ved ikke at kunne anvende busgadeforløbet. De har dagligt mere tid i bus og mindre tid i skoven - op til 10 minutter hver vej. Busturen kan desuden ikke længere bruges til pædagogisk koordinering og planlægning på tværs af personalet, fordi personalet er splittet op i to busser.

Hertil kommer at beslutningen koster kommunen omkring 440.000 kr. ekstra årligt. Kommunen dækker udgifterne til, at Sabine Kjeldsen nu er nødsaget til at køre i to busser, da det ikke er muligt at færdes med store busser i [adresse]. Herudover skal der bruges mere pædagogisk personale i busserne, hvilket koster på kerneydelsen og det pædagogiske arbejde.

Endeligt er det generelt problematisk for øvrige trafikanter i [adresse], at busserne kører igennem de små gader i kvarteret.

På baggrund af helt særlige forhold, der gør sig gældende for Skovtrolden og den begrænsede gene for den kollektive trafik, der er forbundet med at Skovtroldens bus 2 gange dagligt anvender Busgadeforløbet er det forslagsstillernes opfattelse, at [adresse] bør give dispensation til at Sabine Kjeldsen kan anvende busgadeforløbet.

### Sagens forløb

07-10-2020 Aarhus Byråd
Fremsendes Magistratsafdelingen for Teknik og Miljø med bemærkning, at byrådet i sit møde den 7. oktober 2020 har vedtaget foranstående forslag.